ڤڠروسي ڤرساتوان نلاين نڬري ڤولاو ڤينڠ نزري احمد ممبريتاهو، ڤروجيک تمبقن لا؞وت ايت تله مڠڬڠڬو كاوسن ايكوسيستم كهيدوڤن لا؞وت تراوتام باڬي ايكن كمبوڠ.
كاتاڽ، كاوسن ايت مروڤاكن تمڤت كهيدوڤن مرين ايت برتلور دان ممبياق.
”كاوسن ڤروجيک ايت دلقسانكن اداله كاوسن ڤوڤولر اونتوق منڠكڤ كمبوڠ دان اي بوكن سهاج ممبري كسن كڤد نلاين كچيل ماله اورڠ راماي كران هرڬاڽ ملمبوڠ تيڠڬي.
”دولو ايكن (كمبوڠ) بوليه دبلي دڠن هرڬ تيدق سمڤاي RM10 سكيلوڬرم تتاڤي سجق تاهون لڤس، هرڬ ايكن كمبوڠ يڠ منجادي ڤيليهن اوتام كيت تله منچچه انتارا RM15 هيڠڬ RM20 سكيلوڬرم دڤاسرن،“ كاتاڽ كڤد ڤمبريتا سلڤس مجليس ڤپرهن بنتوان ايلا؞ون سارا هيدوڤ نلاين سچارا توناي، دسيني هاري اين.
منوروت بلياو، نلاين بوكن سهاج هندق منا؞يقكن هرڬ ايكن كمبوڠ تتاڤي كران كسوكرن اونتوق منڠكڤڽ مپببكن هرڬاڽ ملمبوڠ.
تمبه نزري، سبلوم ڤروجيک تمبق لا؞وت دلقسانكن, نلاين موده اونتوق منڠكڤ ايكن سكيتر 100 كيلوڬرم سكالي تورون كلا؞وت تتاڤي سكارڠ اين هندق داڤت 20 كيلوڬرم ڤون امت سوسه.
bjn_Arab bjn_Arab ace_Arab bjn_Arab bjn_Arab bjn_Arab